**Изх. № РД - ................/..........02.2020 г.**

**П О К А Н А**

 Във връзка с прилагане на чл. 56а, ал. 4, т. 2, чл. 56ж, ал. 2 и чл. 105, ал. 7 от Правилника за прилагане на Закона за собствеността и ползването на земеделските земи /ППЗСПЗЗ/ (последно изменен с ПМС 337/17.12.2019 г., ДВ бр. 100 от 20.12.2019 г.), Областна Дирекция „Земеделие” - гр. Стара Загора кани оценители, вписани в публичния регистър на независимите оценители и притежаващи сертификат за оценителска правоспособност на недвижими имоти и сертификат за оценителска правоспособност на земеделски земи и трайни насаждения, да участват в избор на оценител за:

1. Изготвяне на оценка по пазарен механизъм за имоти, прилежащи площи към сгради и/или съоръжения, находящи се в границите на стопанските дворове на бившите организации по §12 от ПЗР на ЗСПЗЗ, за процедура по реда на чл. 27, ал. 6 от ЗСПЗЗ;
2. Изготвяне на оценка по пазарен механизъм за имоти свободни, негодни за земеделско ползване, находящи се в границите на стопанските дворове на бившите организации по §12 от ПЗР на ЗСПЗЗ, за процедура по реда на чл. 27, ал. 8 от ЗСПЗЗ;
3. Изготвяне на оценки по пазарен механизъм за имоти - земеделски земи, находящи се в границите на стопанските дворове на бившите организации по §12 от ПЗР на ЗСПЗЗ, за процедура по реда на § 12а от ЗИД на ЗСПЗЗ.

 **Всяка оферта трябва да съдържа:**

* сертификат за оценителска правоспособност на недвижими имоти и/или сертификат за оценителска правоспособност на земеделски земи и трайни насаждения, издаден от Камарата на независимите оценители;
* използвани подходи и методи на оценка - най-малко два, по избор;
* цена за изготвяне на 1 брой оценка на поземлен имот;
* цена за актуализация на 1 брой оценка на поземлен имот;
* срок за изготвяне на оценка на поземлен имот.

Ценовото предложение да бъде с посочена сума с ДДС и без ДДС.

**Офертите се приемат в сградата на ОД „Земеделие” - гр. Стара Загора, на адрес: гр. Стара Загора, бул. „Цар Симеон Велики” № 102, ет. 1, стая № 1.4 /Деловодство /до 17.30 часа на 06.03.2020 г.**

Критерии за избор на изпълнител ще бъде най-ниска предложена цена за един брой оценка на поземлен имот и минимален срок за изготвянето й.

С оглед на спецификата на материята, се допуска възможност по договаряне за едновременно извършване на оценка на повече от един поземлен имот, което би довело до промяна на цената.